钦定古今图书集成/明伦汇编/闺媛典/第262卷 > 冯元鼎妻陈氏
## 钦定古今图书集成/明伦汇编/闺媛典/第262卷 > 冯元鼎妻陈氏

按《临海县志》：“陈氏，名珍，赠侍郎冯元鼎妻，礼部主事
南恒女孙。生有夙慧，侍父兄旁，听读书即成诵，既而
尽通经史，工诗。年十九归冯，生三子。鼎亡，氏年二十
九，矢志死守翁干所。致仕归后，鼎两月而殁。陈一年
之间经理翁夫两大丧，中礼尽诚，乡邦称贤。一夕，奸
徒利所有明火入劫，陈仓皇起，亟趋殡所，遇贼叱之”
曰：“财物任所取，唯勿犯吾良人柩。”贼以棍击之，中脑
仆地。婢子掖之避，曰：“灵在吾何之？”伏柩上不去。嫠居
三十年，教养三孤皆成立。口授孙、甦经史，病不肯就
医药。崇祯癸未，年五十九卒。所著有《绣佛斋诗草》。